A BIZOTTSÁG HATÁROZATA
(2008. október 22.)
a 2007/777/EK határozatnak az Új-Kaledóniából a Közösségbe irányuló egyes húskészítmények behozatala tekintetében történő módosításáról
(az értesítés a C(2008) 6050. számú dokumentummal történt)
(EGT-vonatkozású szöveg)
(2008/817/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre (1) és különösen annak 10. cikke (2) bekezdésének a) pontjára,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
mivel:
(1)
A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (3) szabályokat állapít meg az emberi fogyasztásra szánt egyes húskészítmény-szállítmányok Közösségbe irányuló behozatalának vonatkozásában. Az említett határozat II. mellékletének 2. része tartalmazza azon harmadik országok és országrészek jegyzékét, amelyekből az ilyen termékek behozatalát engedélyezni kell. Az említett határozat meghatározza továbbá a bizonyítványmintákat és az e termékek esetében előírt kezelésekre vonatkozó szabályokat.
(2)
Új-Kaledónia kérte, hogy engedélyezzék a háziasított szarvasmarhafélékből, vadhúsból, továbbá az említett állatok egyes részeiből származó húskészítmények Közösségbe irányuló behozatalának engedélyezését.
(3)
A Bizottság ellenőrzést végzett Új-Kaledóniában, amely bizonyította, hogy az említett ország illetékes hatósága a 2002/99/EK irányelv 8. cikke (1) bekezdésének első albekezdésével összhangban megfelelő biztosítékokat nyújt a közösségi jogszabályoknak való megfelelés tekintetében.
(4)
Helyénvaló tehát a háziasított szarvasmarhafélékből, vadhúsból, továbbá az említett állatok egyes részeiből származó húskészítmények Közösségbe irányuló behozatalának engedélyezése a 2007/777/EK irányelv II. mellékletének 4. részében meghatározott, az említett termékeken állat-egészségügyi célból végzett, nem specifikus kezelés alkalmazásával.
(5)
A 2007/777/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/777/EK határozat II. mellékletének 2. része helyébe az e határozat mellékletében szereplő szöveg lép.
2. cikk
E határozat címzettjei a tagállamok.
Kelt Brüsszelben, 2008. október 22-én.